ཐུན་མོང་གི་ཕུགས་རེའམ་ལས་འགན་ལེགས་འགྲུབ་བྱ་ཆེད་ཚང་མའི་ནུས་ཤུགས་གཅིག་སྡུད་ཀྱིས་མཉམ་དུ་སྒྲིལ་བ་ལ་མཐུན་སྒྲིལ་ཅེས་འབོད།མཐུན་སྒྲིལ་ལ་སྟོབས་ཤུགས་ཡོད་ཅིང་།སྒེར་གཅོད་སྲིད་གཞུང་གི་དབང་བསྒྱུར་མཁན་རྣམས་མི་མང་གི་སྟོབས་ཤུགས་ལ་ཤིན་ཏུ་སྐྲག་ཅིང་རབ་ཏུ་འཛེམ།སྒེར་གཅོད་གཞུང་གིས་ཐབས་བརྒྱ་ཇུས་སྟོང་སྒོས་རང་གི་ཕྱོགས་གཏོགས་མིན་པའི་སྟོབས་ཤུགས་ཡོད་ཚད་འབུར་འཇོམས་སུ་གཏང་ཅི་ཐུབ་བྱ་ཞིང་།དེ་ལ་དམིགས་ཡུལ་གཅིག་མ་གཏོགས་མེད་དེ།གོང་འོག་བར་གསུམ་གྱི་བྱ་བ་ཐམས་ཅད་སྒེར་སྡོམ་བྱས་ཏེ་སྲིད་དབང་སྲ་བརྟན་དུ་གཏང་ནས་མུ་མཐུད་དུ་དབང་ཐང་རྒྱ་སྐྱེད་འདོད་པ་ལས་གཞན་མིན།སྤྱིར་ང་ཚོ་ཡང་སྟོབས་ཤུགས་ཤིག་ཡིན།ང་ཚོའི་སྟོབས་ཤུགས་ཀྱི་འབྱུང་རྩ་འགན་འཁྲིའི་བསམ་པ་ཡིན་ཞིང་།